ESA
ESA ni kifupi cha Kiingereza cha "European Space Agency" (Mamlaka ya Usafiri wa Anga Ulaya). Taasisi hiyo ilianzishwa mwaka 1975 na nchi 10 za Umoja wa Ulaya.
Wajibu wake ni kuratibu miradi ya nchi za Ulaya ya kuendesha utafiti na uchunguzi wa anga. Shabaha ni hasa kuendeleza juhudi za nchi za Ulaya katika teknolojia ya angani iliyokuwa nyuma sana kulingana na kazi za Marekani na Urusi wakati ule.
Mwaka 2014 kulikuwa na nchi wanachama 20, na kati ya hizo kuna nchi 18 wanachama wa Umoja wa Ulaya pamoja na Uswisi na Norwei. Kufuatana na katiba yake, ESA inalenga shabaha zisizo za kijeshi pekee.
ESA inashirikiana kwa karibu na Umoja wa Ulaya na taasisi husika za kitaifa, hasa za Ufaransa na Ujerumani.
Katibu Mkuu wa ESA ni Mfaransa Jean-Jacques Dordain.
Darmstadt, Ujerumani: Kituo cha kusimamia operesheni kwenye anga la nje (European Space Operations Centre ESOC) Paris, Ufaransa: Ofisi Kuu Noordwijk, Uholanzi: Taasisi ya utafiti na teknolojia ya usafiri wa anga la nje Cologne, Ujerumani: Kituo cha wanaanga (European Astronaut Centre) Oberpfaffenhofen, Ujerumani: ESA Business Incubation Centre (BIC) Frascati, Italia: Taasisi wa utafiti wa anga la nje Villafranca del Castillo, Villanueva de la Cañada, Hispania: Paoneaanga pa Ulaya Kourou, Guyana ya Kifaransa: Kiwanja cha roketi ambako roketi nyingi za Kiulaya zinarushwa Kiruna, Uswidi: Kituo cha Ulaya cha utafiti wa hali ya kimo cha juu na graviti
ESA ina pia ofisi za mawasiliano katika Marekani, Urusi, Uingereza, Ufaransa na Ubelgiji. Mwaka 2013 kulikuwa na wafanyakazi wa ESA 2250.
Jamii:Umoja wa Ulaya jamii:Usafiri wa angani